SAUK gaan net nog kykers verloor | Netwerk24
SAUK gaan net nog kykers verloor
Deur Pierre, Bellville 14 September 2018 00:01
Ek lees (08.09) in die koerant dat die SAUK dit oorweeg om die prys van televisie-lisensies te verhoog.
Blykbaar is daar miljoene huishoudings en ondernemings wat nie hul jaarlikse lisensiegelde betaal nie.
Dit wil voorkom asof ons dieselfde paadjie gaan loop as wat met water en elektrisiteit die geval is.
'n Gedeelte van die kamtige bevoorregte bevolking betaal elke maand hul rekenings, dikwels in moeilike omstandighede, terwyl die meeste hul alie daaraan afvee.
Nou wil die openbare uitsaaier 1,8 miljoen gereelde betalers verantwoordelik hou vir die 12,2 miljoen wat nie betaal nie.
Die voorsitter van die SAUK-raad erken nogal dat hulle nie genoeg doen om die geld in te samel nie.
Kan jy nou die gereelde betaler verantwoordelik hou en straf as die SAUK nie die vermoë het om die tariewe in te vorder nie?
Ek kan sien dat die getal betalers maklik kan daal tot minder as 'n miljoen.
Terloops, is daar enigiemand wat enigsins kennis dra van 'n toestel wat ek in my huis se dak kan installeer sodat my TV- skottel nie van buite sigbaar is nie?